粵字

粵字，即係粵語字，又叫做廣東字或香港字，係一種由漢字演變出嚟嘅字，專用嚟寫粵語入面一啲傳統漢字冇嘅字，例如「啲」、「喺」、「乜」、「嘢」、「佢」、「邨」、「攰」、「嘅」、「咋」、「哋」等等。佢哋喺用粵語溝通嘅地區畀人廣泛噉用，例如香港同澳門。

部分常用粵文用字範例及其對應字碼

種類 
粵字有幾種：

造字 
根據粵語詞嘅發音同埋意思，遵守六書造出嚟。例如：粵語表示『升降機』嘅詞音 lip1，係音譯自英文。為咗寫出呢個音，就用形聲法造字，用「車」字做部首，加個「立」字創造出個「𨋢」字，意思係上下直立行嘅車。又好似「冇」呢個字，係將「有」字嘅兩畫搣走，去表示有嘅相反。

古字 
又叫「本字」，係古漢字，喺而家書面語已經少用或者唔用。例如：表示「疲倦」嘅「攰」字。

古義演變
如聽日嘅「聽」，「聽」原意係用耳仔去感受聲音，但亦有「聽候」「聽差」等等人嘅意思，化為等緊「我聽你」、「佢聽車來」、「聽死」。聽日即「聽一日」。

喺某啲方言裏便仲有「聽由」嘅意思，好似「聽佢食頭先」，即係「由佢食先」咁意思。依個「隨佢」，亦出自古意，如同「聽任」、「聽其自然」個聽。

借音字 
借用喺粵語入面同音嘅漢字嚟寫某個發音。借用嘅字增加咗一個同原意唔同嘅解釋。例如：「響」，借音之後增加咗「在、喺」噉樣一個表示處所嘅解釋。

香港增補字 
粵字喺最初漢字電腦化嘅時候，冇加入編碼裏面。響 1999 年 9 月香港特別行政區政府將 4702 個香港通用嘅漢字造成《香港增補字符集》。Unicode 出 3.1 版嘅時候，《香港增補字符集》亦加埋入去。

參考 
 數碼21：資訊科技基礎建設：甚麼是《香港增補字符集》
 原理介紹 - Unicode補完計画
 Unicode Standard Annex #27 Unicode 3.1*
 粵字，信報，作者：陳雲，2008年7月17號

Wikipedia:粵語本字
 粵語注音符號
 粵語諺文
 粵文拉丁化
 字喃
粵切字
新法蘭西粵語拼音方案